Foto: Reuters 3 iyulda Turkiya savdo palatasi binosida otishma sodir etildi. Daily Sabah nashrining ma’lum qilishicha, voqea mamlakat janubidagi Usmoniya viloyatida yuz bergan. Otishmani noma’lum kimsa sodir etgan. Ta’kidlanishicha, bosqinchi savdo palatasi raisi Davrim Murot Aksoyni nishonga olgan. Voqea oqibatida Aksoyning o‘rinbosari Hasan Ersoy halok bo‘lgan. U olingan jarohatlardan shifoxonaga yo‘lda vafot etgan. Ayni vaqtda huquq-tartibot idoralari bosqinchini qidirmoqda.